b'\n_START_ARTICLE_\nWeissov parameter\n_START_SECTION_\nPrimeri\n_START_PARAGRAPH_\nV ne-heksagonalnih kristalih kristalne ploskve sekajo kristalografske osi na tri mo\xc5\xbene na\xc4\x8dine:\n_START_SECTION_\nKristalna ploskev seka samo eno kristalografsko os\n_START_PARAGRAPH_\nTemnej\xc5\xa1a kristalna ploskev na zgornji sliki seka os c, ne seka pa osi a inb. \xc4\x8ce predpostavimo, da je odsek na osi c dolg eno enoto osi, so Weissovi parametri ploskve enaki \xe2\x88\x9ea, \xe2\x88\x9eb, 1c.\n_START_SECTION_\nKristalna ploskev seka dve kristalografski osi\n_START_PARAGRAPH_\nTemnej\xc5\xa1a kristalna ploskev na zgornji sliki seka osi a in b, ne seka pa osi c. \xc4\x8ce sta odseka na oseh a in b dolga po eno enoto, so Weissovi parametri ploskve enaki 1a, 1b,\xe2\x88\x9ec.\n_START_SECTION_\nOrtorombski kristal\n_START_PARAGRAPH_\nNa ortorombskem kristalu na zgornji sliki je enotna ploskev zasen\xc4\x8dena ploskev, ki seka vse tri osi._NEWLINE__NEWLINE_Ko je dolo\xc4\x8dena enotna ploskev, se lahko enostavno dolo\xc4\x8dijo tudi parametri manj\xc5\xa1e ploskve. Njene vrednosti so 2a, 2b,2/3c. Po deljenju s skupnim faktorjem 2 dobijo parametri vrednosti 1a, 1b,1/3c. Iz tega je ponovno razvidno, da premik ploskve vzporedno s samo seboj ne spremeni relativnih prese\xc4\x8di\xc5\xa1\xc4\x8d. Glede na to, da so odseki oziroma parametri relativni, ne predstavljajo aktualnih dol\xc5\xbein odsekov na kristalografskih oseh.'